''Pausa'', niMÚ (Euskadi)
2025-10-25 19:00 - 20:00 (Europe/Madrid) | Plaza Donantes de Sangre, Pl. Donantes de Sangre, Navarrete, La Rioja, 26370, Spain
Pailazo bat eta maleta asko. Itxaronaldia, aspergarria izan gabe, jolasteko eta irudimena mugarik gabe lantzeko une bihurtuko den toki batera eramango gaitu ustekabeko bidaia batek. niMú konpainiak egoera zentzugabeak sortzen ditu, bat-batekoak, giro poetiko batean bilduak biolontxelo-jotzaile batek zuzenean laguntzeari esker.
niMú konpainia Xandra Gutiérrez orekari, clown eta dantzariak osatzen du. Xandrak El Circ Petit (Bartzelona, 2010) zirku-eskolan hasi zuen prestakuntza artistikoa. CAU zirkuko eta antzerkiko nazioarteko eskolan jarraitu zituen ikasketak (Granada, 2011-2012).
niMú konpainia 2016an sortu zen. Bi ikuskizun egin zituen, ‘Jacuzzi’ eta ‘Ni pies ni cabeza’, eta haiekin nazioarteko birak egin ditu eta zenbait jaialditan parte hartu du urte batzuetan. Euskadira itzuli eta gero, CEC antzerki fisikoko eskolan (2022) prestakuntza hartzen jarraitzea erabaki zuen Xandrak. ‘Pausa’ ikuskizun berri honetan, Xandrak clowna, dantza eta publikoarekin jolastea batzen ditu, oraingoan biolontxelo-jotzaile batek lagunduta zuzenean.

Sarrera librea lekuak bete arte.
(Klima txarra bada: Antigua Biblioteca)

''Oveja perdida ven sobre mis hombros que hoy no solo tu pastor soy sino pasto también'', Chamán Producciones (Errioxa)
2025-10-25 19:30 - 20:30 | Salón de Actos del Ateneo, C. Magdalena, 1, Villaviciosa, 33300, Spain
Gazte ‘freelancer’ batzuek, beren sakelakoen eta ordenagailuen bidez, zerbitzua ematen diote multinazional bati. Lan-loturaren despertsonalizazio handi baten testuinguruan, erakargarri bat antolatzea erabakiko dute.
Multitasking gizarteen aroan, lan-dinamika berriei buruzkoa da antzezlana, gero eta konektatuago eta sakabanatuago
dagoen mundu batean.
Antzezlanak formatu berriak esploratzen eta beti dramaturgia berriei heltzen sortzen dituen antzerki-konpainia bat gara.
Horrez gain, kalitate handiko kultura-ekitaldiak ekoizteko eta antolatzeko zerbitzuak ematen ditugu. Gure taldea adituek, sortzaileek, eta antzezlanak ikertu eta sortzeko eta arte eszenikoei lotutako kultura-ekitaldiak ekoizteko pasioa duten kideek osatzen dute.
Chamán Producciones konpainian, zerbitzuen sorta zabal bat eskaintzeko ahalegintzen gara, hasi kultura-ekitaldia planifikatu eta diseinatzetik, eta buka hura koordinatu eta gauzatzean. Errioxako eta Espainia osoko ekitaldi arrakastatsu askoren parte izan garela esan dezakegu harro.

Sarrera librea lekuak bete arte.

''Halley'', Led Silhouette (Nafarroa)
2025-10-25 20:30 - 21:30 | Teatro Jovellanos, Paseo de Begoña, 11, Gijón, Asturias, 33201, Spain
…1835, 1910, 1986, 2061…
Dena batzen duen hari bat. Kontatu nahi dena eta banan-banan aipatu ezin dena. Aurkariak sortu dituzue; aliatuak adina. Zibilizazio aurreratuenak ere atzean gelditzen dira noizbait. Poetak idatzi zuen unibertsoa aldatzen doala, baina jendea ez.
Begiak irekitzen ikasi zenutenetik ez diozue inguruneari behatzeari utzi. Gertukoa, urrunekoa, dena aztertu da. Oraindik ez zarete konturatzen suntsitzeko daukazuen ahalmenaz. 150.000 urte, izar hurbilenekora iristeko. Pauso bakoitzak aztarna uzten du denboran. Betikotasunaren pisuarekin, argiaren abiaduran. Hau bizitza bat da. “Isti mirant stella”.
Led Silhouette (RNEren dantza arloko El Ojo Crítico saria jasoa 2024an) dantza-konpainia da, Nafarroako Lesaka hirian kokatua. Jon López eta Martxel Rodríguezek zuzentzen dute, eta, horrez gain, La Veronal konpainiako ohiko interpretatzaileak eta kolaboratzaileak dira.
2016an, sorkuntzaren arloan sartzea erabaki zuten. Eszenak emozioak sorrarazteko duen gaitasunarekin lotura sakona sentitzen dute, eta mugimendu-arteei eta arte garaikideari lotutako artistek osatutako proiektuaren buru dira. Dantza garaikidean duten ikuspegi berritzaileak nabarmentzen du beren lana, abangoardiako elementuekin konbinatuta, dantzaantzerkitik edanez eta bai zinematik ere.
Led Silhouette konpainiak bikaintasun artistikoko maila handia erakutsi du bere ekoizpenetan, eta kritikarien eta publikoaren goraipamenak jaso ditu.

Sarreren salmenta https://teatrojovellanos.janto.es/

''El jardín de las posibilidades'', El Tejo Producciones (Kantabria)
2025-10-25 20:30 - 22:00 | Auditorio Municipal, Calle Braña B, Vimianzo, Galicia, 15129, Spain
Federico García Lorcak bere ‘Suites’ lanean kontatzen duenez, ‘El Jardín de las Posibilidades’ izeneko toki zoragarria ezagutzen du. Inoiz izan ez ziren maitasunak bizi dira han, inoiz jaio ez ziren seme-alabak eta inoiz hartu ez ziren erabakiak.
Beharbada, han jarraituko du bizitzen Emilia Llanos haren lagun oso maiteak, izan ez zen maitasun batean tematuta. Hau maitasun horren istorioa da, eta berak eta Agustin Penonek 1955ean egin zuten lehen ikerketarena. Lorcaren azken orduak nolakoak izan ziren, nork hil zuen eta non dagoen lurperatuta jakiteko ikerketa izan zen.
El Tejo Producciones arte eszenikoetako eta ikus-entzunezkoetako ekoiztetxea da, gauzak ikusteko beste modu bat posible dela erakustean tematua. Formatu handiko proiektuak ditugu, hala nola ‘Guerras Cántabras’en birsorkuntza historikoa; ikus-entzunezkoak, adibidez, ‘Otoño’ sari asko jasotako film laburra; eta arte eszenikoetakoa, esate baterako, gure ‘Jardín’ lana. Gure ustez, haginak bezala, antzerkiak hil egin dezake eta bai sendatu ere.

Sarreren salmenta www.woutick.es. Prezioa: 5 €(murriztua: 2,5 €)
